Gandia augmenta la dotació de material de reanimació cardiopulmonar per a la Policia Local de Gandia, Protecció Civil i instal·lacions municipals
31 maig 2018

## Gandia augmenta la dotació de material de reanimació cardiopulmonar per a la Policia Local de Gandia, Protecció Civil i instal·lacions municipals31 maig 2018Última actualització: 14 juliol 2025

![](../gestion/img/_O__7339-copia.jpg)  
  

La regidora de Seguretat, Àngels Pérez i la regidora de Sanitat, Liduvina Gil, acompanyades pel director de negoci de La Caixa Gandia, Carlos Camps Díaz, i el director de l'oficina Store de la mateixa entitat, Carlos Juan Petit, han presentat aquest matí en roda de premsa les noves dotacions de material de reanimació cardiopulmonar amb què s'ha equipat a la Policia Local, a Protección Civil i edificis i instal·lacions municipals.  
  
**Àngels Pérez** ha agraït a Caixabank la donació de l'entitat en destinar part dels seus beneficis a aquesta iniciativa. En total en aquests últims tres anys ja sumen una quantitat de 12.600 euros. Gràcies a aquesta dotació, Gandia reforça la protecció ciutadana en l'àmbit de la salut cardiorespiratòria. "_El nostre interés des del departament de Seguretat és seguir apostant per la formació contínua perquè la Policia Local estiga ben preparada en benefici de tota la ciutadania. Ja han estat formades més de 300 persones en la utilització d'aquests aparells entre Policia Local, Protecció Civil i funcionaris de l'Ajuntament. Els agents, gràcies a aquestes dotacions han emprés 59 casos d'ajuda i s'ha pogut salvar la vida a 12 persones. A més s'ha habilitat un centre de formació específica amb un instructor formador acreditat_".  
  
La regidora ha conclòs afirmant que "_sabem que les malalties cardiovasculars són la primera causa de mort al món, per això és de vital importància que els primers que van al lloc on s'ha produït un cas de parada cardiorespiratòria, els policies locals, estiguen perfectament preparats per a actuar_".  
  
**Liduvina Gil** per la seua banda, ha recordat que en aquests últims tres anys Gandia treballa per ser una ciutat cardioprotegida gràcies als desfibril·ladors i a la formació del personal. "_Una ràpida actuació davant d'una aturada cardíaca pot ser vital. No podem esperar l'arribada dels serveis sanitaris, hem d'actuar, per això a hores d'ara Gandia compta amb desfibril·ladors, no només en els centres mèdics, sinó també en els llocs públics de gran afluència. A hores d'ara comptem amb 18 desfibril·ladors arreu de la ciutat i personal format en l'ús dels mateixos_".  
  
El director de negoci de Caixabank, **Carlos Campos**, ha declarat que és un orgull per a l'entitat, "_poder destinar part dels resultats del negoci a iniciatives que milloren la nostra qualitat de vida i el nostre benestar social. La nostra voluntat és continuar col·laborant amb l'ajuntament_".  
  
Finalment, **Carlos Juan Petit** va destacar que "_és un plaer per a tots els que treballem a Caixabank que part del nostre treball retorne a la societat. Ja fa tres anys que col·laborem amb l'Ajuntament i amb la Policia Local, aportant aquest tipus de material sanitari_”.  
  
  
**Relació de desfibril·ladors semiautomàtics externs, instal·lats per l'Ajuntament de Gandia**  
  
POLICIA LOCAL (6)  
3 el cotxe patrulla  
1 amb motocicleta  
1 a la Central de Policia Local  
1 en les dependències de Platja  
  
PROTECCIÓ CIVIL (1)  
1 a la furgoneta de servei  
  
EDIFICIS MUNICIPALS I ALTRES INSTAL·LACIONS (9 + 3)  
1 en l'Ajuntament  
1 en el Centre de Convivència de Corea  
1 en el Centre de Convivència de Roís de Corella  
1 a la Casa de Cultura Marqués González de Quirós  
1 en el Poliesportiu Municipal  
1 en els camps de futbol de Roís de Corella  
1 en el Pavelló del Raval  
1 en l'IES Tirant lo Blanc  
1 en el Museu Faller  
1 en el Teatre Serrano  
1 en el poliesportiu de Beniopa  
1 en el camp de futbol de Fort Llopis

[Twittear](https://twitter.com/share)